ddrg/super_eurlex huggingface dataset:
Oficialusis leidinys L 279 , 17/10/2002 p. 0050 - 0050



Komisijos sprendimas 2002 m. spalio 15 d. iš dalies keičiantis Sprendimą 2000/807/EB, nustatantį šifruotą pranešimo pagal Tarybos direktyvą 82/894/EEB apie gyvūnų ligas formą ir kodus (pranešta dokumentu Nr. C(2002) 3786) (tekstas svarbus EEE) (2002/807/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1982 m. gruodžio 21 d. Tarybos direktyvą 82/894/EEB dėl pranešimo apie gyvūnų ligas Bendrijoje [1] su paskutiniais pakeitimais, padarytais Komisijos sprendimu 2000/556/EB [2], ypač į jos 5 straipsnio 2 dalies pirmąją įtrauką, kadangi: (1) Komisijos sprendimas 2000/807/EB [3] nustato šifruotą pranešimo pagal Tarybos direktyvą 82/894/EEB apie gyvūnų ligas formą ir kodus. (2) 2002 m. balandžio 4 d. Tarybos ir Komisijos sprendime 2002/309/EB, Euratomas dėl Susitarimo dėl mokslinio ir technologinio bendradarbiavimo ir dėl septynių susitarimų su Šveicarijos Konfederacija sudarymo [4] numatyta patvirtinti Europos bendrijos ir Šveicarijos Konfederacijos susitarimą dėl prekybos žemės ūkio produktais ir įtraukti Šveicariją į Pranešimo apie gyvūnų ligas sistemą (ADNS). (3) Be to, į ligų, apie kurias būtina pranešti ADNS, sąrašą reikėtų įtraukti infekcinę lašišinių žuvų anemiją ir virusinę hemoraginę septicemiją, kadangi šios ligos yra atitinkamai nurodytos 1991 m. sausio 28 d. Tarybos direktyvos 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką [5] su paskutiniais pakeitimais, padarytais Direktyva 98/45/EB [6], A priedo I ir II sąrašuose. (4) Kad apie laukinių kiaulių ir naminių kiaulių klasikinio kiaulių maro protrūkius ar įvairius klasikinio kiaulių maro potipius būtų galima pranešti atskirai, šioms ligoms reikėtų suteikti skirtingus kodus. (5) Siekiant apsaugoti perduotos informacijos konfidencialumą, šio sprendimo priedai neturėtų būti spausdinami. (6) Dėl to reikėtų atitinkamai iš dalies pakeisti Sprendimą 2000/807/EB. (7) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 2000/807/EB IV–VII priedai iš dalies keičiami pagal šio sprendimo priedus. 2 straipsnis Šis sprendimas skirtas valstybėms narėms. Priimta Briuselyje, 2002 m. spalio 15 d. Komisijos vardu David Byrne Komisijos narys [1] OL L 378, 1982 12 31, p. 58. [2] OL L 235, 2000 9 19, p. 27. [3] OL L 326, 2000 12 22, p. 80. [4] OL L 114, 2002 4 30, p. 1. [5] OL L 46, 1991 2 19, p. 1. [6] OL L 189, 1998 7 3, p. 12. --------------------------------------------------
Oficialusis leidinys L 084 , 28/03/2002 p. 0041 - 0042



Tarybos sprendimas 2002 m. vasario 28 d. dėl susitarimo dėl bendradarbiavimo ir muitų sąjungos sudarymo tarp Europos ekonominės bendrijos ir San Marino Respublikos bei susitarimo Protokolo, sudaryto dėl 1995 m. sausio 1 d. įvykusios plėtros (2002/245/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 133 ir 308 straipsnius kartu su 300 straipsnio 2 dalies antruoju sakiniu ir 300 straipsnio 3 dalies pirmąja pastraipa, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi: (1) Susitarimas dėl bendradarbiavimo ir muitų sąjungos tarp Europos ekonominės bendrijos ir San Marino Respublikos (toliau — Susitarimas) buvo pasirašytas 1991 m. gruodžio 16 d. Briuselyje ir ratifikuotas 12 valstybių narių, kurios tuo metu buvo signatarės. (2) Laikinas susitarimas dėl prekybos ir muitų sąjungos buvo sudarytas tarp Europos ekonominės bendrijos ir San Marino Respublikos belaukiant Susitarimo įsigaliojimo [3]. (3) Austrija, Suomija ir Švedija prisijungė prie Europos Sąjungos ir privalo, pagal Stojimo sutartį, prisijungti prie Susitarimo. (4) Jų įstojimas nereikalauja jokių Susitarimo pakeitimų, išskyrus autentiškų tekstų suomių ir švedų kalbomis parengimą. (5) Atsižvelgiant į tai, taip pat į ypatingą San Marino padėtį ir į skatintinus Bendrijos išorinius ekonominius santykius, Susitarimas turėtų įsigalioti tiek, kiek jis yra susijęs su Bendrija ir 12 valstybių narių signatarių. (6) Taryba, veikdama Bendrijos vardu, taip pat turėtų patvirtinti Susitarimo protokolą (toliau – Protokolas), sudarytą dėl Austrijos Respublikos, Suomijos Respublikos ir Švedijos Karalystės prisijungimo prie Europos Sąjungos. (7) Austrijos, Suomijos ir Švedijos atžvilgiu Susitarimas ir Protokolas, o 12 kitų valstybių narių atžvilgiu – Protokolas, įsigalios po to, kai bus paskelbta, jog reikiamos procedūros yra baigtos, NUSPRENDĖ: 1 straipsnis Bendrijos vardu patvirtinamas 1991 m. gruodži 16 d.Briuselyje pasirašytas Susitarimas dėl bendradarbiavimo ir muitų sąjungos tarp Europos ekonominės bendrijos ir San Marino Respublikos, įskaitant ir jį sudarančias deklaracijas. Susitarimo ir deklaracijų tekstai pridedami prie šio Sprendimo. Tarybos pirmininkas Bendrijos vardu pateikia pranešimą, nurodytą Susitarimo 30 straipsnyje. 2 straipsnis Bendrijos vardu patvirtinamas Protokolas prie Susitarimo dėl bendradarbiavimo ir muitų sąjungos tarp Europos ekonominės bendrijos ir San Marino Respublikos, taikytinas po Austrijos Respublikos, Suomijos Respublikos ir Švedijos Karalystės prisijungimo prie Europos Sąjungos. Protokolo tekstas pridedamas prie šio Sprendimo. Tarybos pirmininkas Bendrijos vardu pateikia pranešimą, nurodytą Protokolo 3 straipsnyje. Priimta Briuselyje, 2002 m. vasario 18 d. Tarybos vardu Pirmininkas A. Acebes Paniagua [1] OL C 302, 1991 11 22, p. 10 irOL C 124, 1997 4 21, p. 1. [2] OL C 241, 1992 9 21, p. 169 irOL C 328, 1998 10 26, p. 218. [3] OL L 359, 1992 12 9, p. 13. --------------------------------------------------
Oficialusis leidinys L 096 , 10/04/1999 p. 0031 - 0031



Komisijos sprendimas 1999 m. kovo 26 d. iš dalies keičiantis Sprendimą 93/197/EEB dėl gyvūnų sveikatos reikalavimų ir veterinarinio sertifikavimo importuojant registruotus arklinių šeimos gyvūnus bei veislei ir produkcijai skirtus arklinių šeimos gyvūnus (pranešta dokumentu Nr. C(1999) 754) (tekstas svarbus EEE) (1999/252/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 14 straipsnį, 15 straipsnio a punktą ir 16 straipsnį, (1) kadangi Komisijos sprendimas 93/197/EEB [2] su paskutiniais pakeitimais, padarytais Sprendimu 1999/236/EB [3], nustato gyvūnų sveikatos reikalavimus ir veterinarinį sertifikavimą importuojant registruotus arklinių šeimos gyvūnus bei veislei ir produkcijai skirtus arklinių šeimos gyvūnus; (2) kadangi tam, kad būtų leista iš trečiųjų šalių į Bendriją importuoti registruotus arklinių šeimos gyvūnus bei veislei ir produkcijai skirtus arklinių šeimos gyvūnus dar nesibaigus privalomam 90 dienų laikymo iki išsiuntimo laikotarpiui, jeigu per tą laiką šie arklinių šeimos gyvūnai buvo tiesiogiai importuoti iš valstybių narių į siunčiančiąją trečiąją šalį, Sprendimo 93/197/EEB II priedo A, B, C, D ir E sveikatos sertifikatų III skyriaus d dalis buvo pakeista Sprendimu 93/510/EEB [4]; (3) kadangi, arklinių šeimos gyvūno savininko arba jo atstovo pareiškimo atitinkamas tekstas vis dėlto nebuvo suderintas; kadangi, siekiant aiškumo, pareiškimo tekstą būtina suderinti su II priedo A, B, C, D ir E sveikatos sertifikatų III skyriaus d dalies tekstu; (4) kadangi būtina atitinkamai iš dalies pakeisti Sprendimą 93/197/EEB; (5) kadangi šiame sprendime nustatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 93/197/EEB II priedo A, B, C, D ir E sveikatos sertifikatų gyvūno savininko arba pastarojo atstovo pareiškimo 2 punktas pakeičiamas taip: "2. Gyvūnas buvo (eksportuojanti valstybė) nuo gimimo (3) arba per praėjusias 90 dienų (3) importuotas tiesiogiai iš Europos Bendrijos valstybės narės, arba įvežtas į eksportuojančią valstybę likus ne mažiau kaip 90 dienų iki šio pareiškimo (3)." 2 straipsnis Šis sprendimas skirtas valstybėms narėms. Priimta Briuselyje, 1999 m. kovo 26 d. Komisijos vardu Franz Fischler Komisijos narys [1] OL L 224, 1990 8 18, p. 42. [2] OL L 86, 1993 4 6, p. 16. [3] OL L 87, 1999 3 31, p. 13. [4] OL L 238, 1993 9 23, p. 44. --------------------------------------------------
Oficialusis leidinys L 156 , 07/07/1995 p. 0084 - 0085



Komisijos sprendimas 1995 m. birželio 26 d. iš dalies pakeičiantis Sprendimą 87/119/EEB dėl Brazilijos įmonių, patvirtintų importuoti į Bendriją mėsos produktus, sąrašo (tekstas svarbus EEE) (95/236/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 4 straipsnio 1 dalį, kadangi Brazilijos įmonių, patvirtintų importuoti į Bendriją mėsos produktus, sąrašas pirmą kartą buvo sudarytas Komisijos sprendimu 87/119/EEB [2] su paskutiniais pakeitimais, padarytais Sprendimu 94/41/EB [3]; kadangi Bendrijos tikrinimas Brazilijos maisto produktų įmonėse parodė, kad higienos lygis vienoje naujoje įmonėje yra patenkinamas; kadangi dėl to reikėtų iš dalies pakeisti įmonių sąrašą; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 87/119/EEB priedas pakeičiamas šio sprendimo priedu. 2 straipsnis Šis sprendimas skirtas valstybėms narėms. Priimta Briuselyje, 1995 m. birželio 26 d. Komisijos vardu Franz Fischler Komisijos narys [1] OL L 302, 1972 12 31, p. 28. [2] OL L 49, 1987 2 18, p. 37. [3] OL L 22, 1994 1 27, p. 51. -------------------------------------------------- PRIEDAS ĮMONIŲ SĄRAŠAS Patvirtinimo Nr. | Įmonė | Adresas | | | SIF | 7 | Swift Armour SA Indústria e Comércio | Santana do Livramento, Rio Grande do Sul | SIF | 10 | Swift Armour SA Indústria e Comércio | São Paulo, São Paulo | SIF | 76 | Anglo Alimentos SA | Barretos, São Paulo | SIF | 226 | BE Comércio e Indústria, Importação e Exportação SA | Hulha Negra, Rio Grande do Sul | SIF | 337 | Frigorífico Bertin Ltda | Lins, São Paulo | SIF | 381 | Frigorífico Kaiowa SA | Guarulhos, São Paulo | SIF | 385 | Sadia Oeste SA Indústria e Comércio | Andradina, São Paulo | SIF | 458 | Swift Armour SA Indústria e Comércio | Presidente Epitácio, São Paulo | SIF | 736 | Sola SA Indústrias Alimentícias | Três Rios, Rio de Janeiro | SIF | 2015 | Sadia Oeste SA Indústria e Comércio | Várzea Grande, Mato Grosso | SIF | 2979 | Frigorífico Araputanga SA | Araputanga, Mato Grosso | SIF | 3031 | Frigorífico Quatro Marcos LTDA | São José dos Quatro Marcos, Mato Grosso | --------------------------------------------------
Oficialusis leidinys L 263 , 22/10/1993 p. 0051 - 0051

specialusis leidimas suomių kalba: skyrius 15 tomas 13 p. 0049

specialusis leidimas švedų kalba: skyrius 15 tomas 13 p. 0049



Tarybos sprendimas 1993 m. spalio 18 d. patvirtinantis tam tikrus Susitarimo dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis klausimus (Bonos susitarimo) pakeitimus (93/540/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 130s straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Sprendimu 84/358/EEB [4] Taryba 1984 m. birželio 28 d. patvirtino Susitarimą dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis klausimus, pasirašytą 1983 m. rugsėjo 13 d. Bonoje, kadangi per pirmą susirinkimą, įvykusį 1989 m. rugsėjo 19–22 d. Bonoje, Susitarimo Susitariančiosios Šalys susitarė dėl kelių pakeitimų, kuriais į Susitarimą įtraukiamos nuostatos dėl taršos priežiūros veiklos, kad būtų užtikrintas Ministrų deklaracijos, priimtos 1987 m. lapkričio 25–27 d. Londone vykusioje Antrojoje tarptautinėje Šiaurės jūros apsaugos konferencijoje, 46–50 punktų nuostatų įgyvendinimas; kadangi Susitariančiosios Šalys taip pat nusprendė pakeisti Skagerako demarkacinę zoną, nustatytą Susitarimo 2 straipsnio a punkte; kadangi pakeitimai gali įsigalioti tik po to, kai juos patvirtina visos Susitariančiosios Šalys pagal susitarimo 16 straipsnio 2 dalį, NUSPRENDĖ: 1 straipsnis Europos ekonominės bendrijos vardu patvirtinami Susitarimo dėl bendradarbiavimo sprendžiant Šiaurės jūros taršos nafta ir kitomis kenksmingomis medžiagomis (Bonos susitarimo) pakeitimai, kuriuos Susitariančiosios Šalys priėmė per 1989 m. rugsėjo 19–22 d. Bonoje vykusį pirmąjį susirinkimą. Sprendimo dėl šių pakeitimų tekstas pridedamas prie šio sprendimo. 2 straipsnis Tarybos pirmininkas Europos ekonominės bendrijos vardu praneša Susitarimo 16 straipsnio 2 dalyje minimai Vyriausybei depozitarei apie patvirtinimo dokumento priėmimą. Priimta Liuksemburge, 1993 m. spalio 18 d. Tarybos vardu Pirmininkas A. Bourgeois [1] OL C 114, 1992 5 5, p. 13. [2] OL C 42, 1993 2 15, p. 36. [3] OL C 287, 1992 11 4, p. 1. [4] OL L 188, 1984 7 16, p. 7. --------------------------------------------------
Oficialusis leidinys L 126 , 22/05/1991 p. 0022 - 0022

specialusis leidimas suomių kalba: skyrius 3 tomas 37 p. 0193

specialusis leidimas švedų kalba: skyrius 3 tomas 37 p. 0193



Komisijos sprendimas 1991 m. gegužės 2 d. pripažįstantis Australiją šalimi, neapimta Erwinia amylovora (Burr.) Winsl. et al. (91/261/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1976 m. gruodžio 21 d. Tarybos direktyvą 77/93/EEB dėl apsaugos priemonių, skirtų apsisaugoti nuo augalams arba augaliniams produktams kenksmingų organizmų įvežimo į valstybes nares [1], su paskutiniais pakeitimais, padarytais Komisijos direktyva 91/27/EEB [2], ypač į jos III priedo B dalies 10 punktą, kadangi pagal Direktyvos 77/93/EEB nuostatas, į tam tikras valstybes nares nuo balandžio 16 d. iki spalio 31 d. negalima įvežti šiaurinio pusrutulio kilmės, o nuo lapkričio 1 d. iki balandžio 15 d. – pietinio pusrutulio kilmės tam tikrų augalų rūšių, išskyrus vaisius ir sėklas, iš kitų šalių ar regionų, nei pripažinti neapimtais Erwinia amylovora (Burr.) Winsl. et al.; kadangi iš Australijos pateiktos oficialios informacijos paaiškėjo, kad pirmiau paminėto kenksmingo organizmo šioje šalyje nėra ir nuo seno ši šalis griežtai draudžia importuoti augalus ir augalinius produktus, galinčius įvežti šį kenksmingą organizmą; kadangi dėl to galima pripažinti, kad nėra pirmiau paminėto kenksmingo organizmo plitimo rizikos; kadangi šis sprendimas nepažeidžia vėlesnių išvadų, galinčių parodyti, kad šioje šalyje yra pirmiau paminėtas kenksmingas organizmas; kadangi Komisija užtikrins, kad Australija kasmet pateiks visą techninę informaciją, reikalingą pirmiau paminėtai padėčiai įvertinti; kadangi šiame sprendime nustatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Australija pripažįstama šalimi, neapimta Erwinia amylovora (Burr.) Winsl. et al. 2 straipsnis Šis sprendimas yra skirtas valstybėms narėms. Priimta Briuselyje, 1991 m. gegužės 2 d. Komisijos vardu Ray Mac Sharry Komisijos narys [1] OL L 26, 1977 1 31, p. 20. [2] OL L 16, 1991 1 22, p. 29. --------------------------------------------------
Oficialusis leidinys L 237 , 26/08/1983 p. 0004 - 0004

specialusis leidimas suomių kalba: skyrius 15 tomas 4 p. 0127

specialusis leidimas ispanų kalba: skyrius 04 tomas 2 p. 0129

specialusis leidimas švedų kalba: skyrius 15 tomas 4 p. 0127

specialusis leidimas portugalų kalba skyrius 04 tomas 2 p. 0129



Tarybos Sprendimas 1983 m. liepos 25 d. dėl Bendrijos prisijungimo prie Konvencijos dėl žvejybos ir gyvųjų išteklių išsaugojimo Baltijos jūroje ir Beltuose, iš dalies pakeistos valstybių, konvencijos šalių, atstovų konferencijos protokolu, pasirašytos Varšuvoje 1982 m. lapkričio 11 d. (83/414/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi gyvųjų išteklių Baltijos jūroje ir Beltuose tvarkymui ir išsaugojimui reikia tarptautinio reglamento; kadangi šiuo tikslu Gdanske 1973 m. rugsėjo 13 d. buvo pasirašyta Konvencija dėl žvejybos ir gyvųjų išteklių išsaugojimo Baltijos jūroje ir Beltuose, toliau — Gdansko konvencija, įsigaliojusi 1974 m. liepos 28 d.; kadangi Bendrijos išimtinė kompetencija yra imtis gyvųjų jūros išteklių išsaugojimo priemonių ne tik autonomiškai, bet ir per sutartinius įsipareigojimus su trečiosiomis šalimis bei tarptautinių organizacijų veiklą; kadangi dvi valstybės narės, Gdansko konvencijos Susitariančios Šalys, būtent Danijos Karalystė ir Vokietijos Federacinė Respublika, 1977 m. pateikė Lenkijos Vyriausybei, Konvencijos depozitarei, konvencijos pakeitimų, leisiančių prie jos prisijungti Bendrijai, pasiūlymus; kadangi Gdansko konvencijos Susitariančios Šalys 1982 m. lapkričio 11 d. pasirašė protokolą su konvencijos pakeitimų pasiūlymais, inter alia, minėtais danų ir vokiečių pasiūlymais; kadangi šie pakeitimai įsigalios po 90 dienų nuo datos, kai Vyriausybė depozitarė bus gavusi pranešimus iš visų Susitariančių Šalių apie pakeitimų priėmimą; kadangi po šio įsigaliojimo Bendrija gali prisijungti prie Gdansko konvencijos; kadangi siekiant prisidėti prie gyvųjų išteklių išsaugojimo rajone, kuriam taikoma Gdansko konvencija ir kuriame žvejoja Bendrijos žvejai, Bendrijai būtina prisijungti prie konvencijos, NUSPRENDĖ 1 straipsnis Bendrija patvirtina Europos ekonominės bendrijos prisijungimą prie konvencijos dėl žvejybos ir gyvųjų išteklių išsaugojimo Baltijos jūroje ir Beluose, iš dalies pakeistos valstybių, konvencijos šalių, atstovų konferencijos protokolu, pasirašytos Varšuvoje 1982 m. lapkričio 11 d. Konvencijos ir protokolo tekstai pridedami prie šio sprendimo. 2 straipsnis Tarybos pirmininkas deponuoja Lenkijos Liaudies Respublikos Vyriausybei prisijungimo dokumentą pagal konvencijos XVIII straipsnį [3]. 3 straipsnis Šis sprendimas skelbiamas Europos Bendrijų oficialiajame leidinyje. Priimta Briuselyje, 1983 m. liepos 25 d. Tarybos vardu Pirmininkas C. Simitis [1] OL C 117, 1983 4 30, p. 4. [2] 1983 m. liepos 8 d. pateikta nuomonė (dar nepaskelbta Oficialiajame leidinyje). [3] Tarybos Generalinis sekretoriatas paskelbs konvencijos įsigaliojimo Bendrijai datą Europos Bendrijų oficialiajame leidinyje. --------------------------------------------------
Oficialusis leidinys L 308 , 23/12/1968 p. 0019 - 0019

specialusis leidimas suomių kalba: skyrius 12 tomas 1 p. 0031

specialusis leidimas danų kalba: serija I skyrius 1968(II) p. 0580

specialusis leidimas švedų kalba: skyrius 12 tomas 1 p. 0031

specialusis leidimas anglų kalba: serija I skyrius 1968(II) p. 0591

specialusis leidimas graikų k.: skyrius 10 tomas 1 p. 0037

specialusis leidimas ispanų kalba: skyrius 12 tomas 1 p. 0128

specialusis leidimas portugalų kalba skyrius 12 tomas 1 p. 0128



Tarybos Sprendimas 1968 m. gruodžio 20 d dėl atskirų tarpvyriausybinių susitarimų, susijusių su valstybių narių įsipareigojimu išlaikyti privalomąsias žalios naftos ir (arba) naftos produktų atsargas, sudarymo ir įgyvendinimo (68/416/EEB) EUROPOS BENDRIJŲ TARYBA, atsižvelgdama į Europos ekonominės bendrijos įkūrimo sutartį, ypač į jos 103 straipsnį, atsižvelgdama į Komisijos pasiūlymus, kadangi 1968 m. gruodžio 20 d. Taryba priėmė direktyvą [1], įpareigojančią Europos ekonominės bendrijos valstybes nares išlaikyti privalomąsias žalios naftos ir (arba) naftos produktų atsargas; kadangi šios direktyvos 6 straipsnio 2 dalies nuostatose numatyta, kad pagal atskirus tarpvyriausybinius susitarimus valstybės narės teritorijoje turi būti sukauptos atsargos kitoje valstybėje narėje įsteigtoms įmonėms; kadangi reikėtų nustatyti procedūrą, kurią derėtų taikyti tais atvejais, kai per nustatytą laiką tokie susitarimai nėra pasirašomi arba jų nesilaikoma, PRIĖMĖ ŠĮ SPRENDIMĄ: 1 straipsnis Kai tarpvyriausybiniai susitarimai, numatyti 1968 m. gruodžio 20 d. priimtos Tarybos direktyvos 6 straipsnio 2 dalies nuostatose, tarp atitinkamų Vyriausybių nepasirašomi per aštuonis mėnesius nuo pranešimo apie šią direktyvą dienos arba kai tokio susitarimo nuostatų nesilaikoma, suinteresuotos Vyriausybės apie tai praneša Komisijai. Komisija gali pasiūlyti tokioms Vyriausybėms atitinkamas priemones, padedančias įveikti iškilusius sunkumus. 2 straipsnis Jeigu po Komisijos pasiūlymo imtis atitinkamų priemonių, padedančių įveikti iškilusius sunkumus, per 3 mėnesius vis dėlto nepasirašomas tarpvyriausybinis susitarimas, Komisija pateikia pasiūlymą Tarybai dėl direktyvos ar kitokios tinkamos priemonės. Šiame pasiūlyme pirmiausia numatoma tvarka, pagal kurią galima būtų užtikrinti kitoje valstybėje narėje laikomų atsargų registravimą, priežiūrą bei vežimą, ir jame atsižvelgiama į pirmiau minėtos direktyvos 6 straipsnio 2 dalyje suformuluotus principus. 3 straipsnis Šis sprendimas skirtas valstybėm narėms. Priimta Briuselyje, 1968 m. gruodžio 20 d. Tarybos vardu Pirmininkas V. Lattanzio [1] OL L 308, 1968 12 23, p. 14. --------------------------------------------------
(2)

9 straipsnis iš dalies keičiamas taip: a) 9 dalies pirma pastraipa pakeičiama taip: „9. Valstybės narės reikalauja, kad investicinės įmonės pakankamai išsamiai identifikuotų galimą tikslinę kiekvienos finansinės priemonės rinką ir patikslintų klientų, kurių poreikius, požymius ir tikslus, įskaitant su tvarumu susijusius tikslus, finansinė priemonė atitinka, tipą (-us). Vykdydama šį procesą įmonė identifikuoja klientų, kurių poreikių, požymių ir tikslų finansinė priemonė neatitinka, grupę (-es), išskyrus atvejus, kai finansinės priemonės apima tvarumo veiksnius. Jei investicinės įmonės bendradarbiauja siekdamos pateikti finansinę priemonę, reikia identifikuoti tik vieną tikslinę rinką.“; b) 11 dalis pakeičiama taip: „11. Valstybės narės reikalauja, kad investicinės įmonės nustatytų, ar finansinė priemonė atitinka identifikuotus tikslinės rinkos poreikius, požymius ir tikslus, be kita ko, išnagrinėdamos, ar: a) finansinės priemonės rizikos ir grąžos pobūdis atitinka tikslinę rinką; b) atitinkamais atvejais finansinės priemonės tvarumo veiksniai atitinka tikslinę rinką; c) finansinės priemonės struktūrą lemia klientui naudingos savybės, o ne verslo modelis, pagal kurį pelnas priklauso nuo prastų rezultatų klientui.“; c) 13 dalis papildoma antra pastraipa: „Finansinės priemonės tvarumo veiksniai pristatomi skaidriai ir platintojams suteikia aktualios informacijos, kad jie galėtų deramai apsvarstyti su tvarumu susijusius kliento ar potencialaus kliento tikslus.“; d) 14 dalis pakeičiama taip: „14. Valstybės narės reikalauja, kad investicinės įmonės reguliariai peržiūrėtų savo teikiamas finansines priemones, atsižvelgdamos į visus įvykius, kurie galėtų turėti reikšmingos įtakos galimai rizikai, kylančiai identifikuotai tikslinei rinkai. Investicinės įmonės apsvarsto, ar finansinė priemonė ir toliau atitinka tikslinės rinkos poreikius, požymius bei tikslus, įskaitant su tvarumu susijusius tikslus, taip pat ar ji platinama tikslinei rinkai, ar pasiekia klientus, kurių poreikių, požymių ir tikslų ji neatitinka.“;